CELEX: 62013TN0340
Language: mt
Date: 2013-06-25 00:00:00
Title: Kawża T-340/13: Rikors ippreżentat fil- 25 ta’ Ġunju 2013 — Federación Española de Hostelería vs EACEA

24.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 245/13
            
         Rikors ippreżentat fil-25 ta’ Ġunju 2013 — Federación Española de Hostelería vs EACEA
   (Kawża T-340/13)
   2013/C 245/16
   Lingwa tal-kawża: l-Ispanjol
   
      Partijiet
   
   
      Rikorrenti: Federación Española de Hostelería (Madrid, Spanja) (rappreżentanti: F. del Nogal Méndez u R. Fernández Flores, avukati)
   
      Konvenuta: Aġenzija Eżekuttiva “Edukazzjoni, awdjoviżwal u kultura” (EACEA)
   
      Talbiet tar-rikorrenti
   
   
               —
            
            
               tannulla l-att 2007-19641 134736-LLP-I-2007-1-ES -leonardo-LMP;
            
         
               —
            
            
               sussidjarjament, tordna r-restituzzjoni lir-rikorrenti tad-dokumenti mid-data li fiha l-awdituri bagħtuhom f’indirizz żbaljat, sabiex ir-rikorrenti tkun tista’ tifformula l-allegazzjonijiet rilevanti;
            
         
               —
            
            
               sussidjarjament, tordna t-tnaqqis tal-ħlas lura mitlub, skont il-prinċipju ta’ proporzjonalità;
            
         
               —
            
            
               tikkundanna lill-Kummissjoni għall-onorarji professjonali u spejjeż oħra li rriżultaw minħabba din il-proċedura;
            
         
               —
            
            
               tordna li l-Kummissjoni tħallas lura s-somom irċevuti kif ukoll l-interessi moratorji.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka sitt motivi.
   
               (1)
            
            
               L-ewwel motiv, ibbażat fuq ksur tal-proċedura stabbilita.
               
                           —
                        
                        
                           huwa sostnut, f’dan ir-rigward, li l-komunikazzjonijiet imwettqa fuq il-bażi tar-rapport ta’ awdituri kienu ġew trażmessi lil terz barrani li ma kellu ebda relazzjoni stabbilita bejn ir-rikorrenti u l–Aġenzija Eżekuttiva, konvenuta.
                        
                     
         
               (2)
            
            
               It-tieni motiv, ibbażat fuq ksur tal-obbligu ta’ motivazzjoni tal-atti.
               
                           —
                        
                        
                           Huwa sostnut, f’dan ir-rigward, li d-deċiżjoni ta’ rkupru ma ġietx immotivata suffiċjentement fid-dritt, peress li l-Aġenzija Eżekuttiva sempliċement ittrażmettiet lir-rikorrenti n-nota ta’ debitu, flimkien mar-rapport tal-awdituri.
                        
                     
         
               (3)
            
            
               It-tielet motiv, ibbażat fuq ksur tad-drittijiet tad-difiża.
               
                           —
                        
                        
                           huwa sostnut, f’dan ir-rigward, li r-rikorrenti qatt ma setgħet, matul il-proċedura amministrattiva, turi l-fehma tagħha dwar ir-realtà u r-rilevanza tal-fatti allegati u fuq id-dokumenti kollha li l-Kummissjoni ħadet inkunsiderazzjoni sabiex tibbaża l-allegazzjoni tagħha dwar ksur tad-dritt tal-Unjoni.
                        
                     
         
               (4)
            
            
               Ir-raba’ motiv, ibbażat fuq ksur tal-prinċipju ta’ aspettattivi leġittimi.
               
                           —
                        
                        
                           huwa sostnut, f’dan ir-rigward, li minn Diċembru 2009, data ta’ konklużjoni tal-kuntratt, sa April 2013, l-Aġenzija Eżekuttiva qatt ma kienet uriet in-nuqqas ta’ qbil tagħha mal-modalitajiet ta’ żvilupp u ta’ eżekuzzjoni tal-proġett.
                        
                     
         
               (5)
            
            
               Il-ħames motiv, ibbażat fuq l-eżistenza ta’ użu ħażin ta’ poter.
               
                           —
                        
                        
                           huwa affermat, f’dan ir-rigward, li l-Kummissjoni ma informatx lir-rikorrenti bil-fatti li jistgħu jiġu akkużati lilha, u li hija ma tathiex l-opportunità li tinstema’ qabel ma adottat is-sanzjoni.
                        
                     
         
               (6)
            
            
               Fl-aħħar nett, ir-rikorrenti tinvoka l-ksur tal-prinċipju ta’ proporzjonalità.